rejauldu/bengali-wikipedia huggingface dataset:
ভারত স্ত্রী মহামণ্ডল (দ্য গ্রেট সার্কেল অব ইন্ডিয়ান উইমেন) ছিল একটি জাতীয় স্তরের নারী সংগঠন যা সারলা দেবী চৌধুরানি দ্বারা ১৯১০ সালে আলাহাবাদ-এ প্রতিষ্ঠিত হয়। সংগঠনটির একটি প্রধান লক্ষ্য ছিল মহিলা শিক্ষা প্রচার করা, যা সে সময়ে খুব উন্নত ছিল না।  সংগঠনটি লাহোর (তখন ভারতের অবিভক্ত অংশ), দিল্লি, করাচি, অমৃতসর, হায়দ্রাবাদ, কানপুর, ব্যাংকুড়া, হাজারিবাগ, মিদনাপুর, প্রয়াগরাজ এবং কলকাতায় একাধিক অফিস খোলার মাধ্যমে সমগ্র ভারত জুড়ে মহিলাদের পরিস্থিতি উন্নত করার কাজ শুরু করে। সংগঠনটির কমিটিতে কোনো ব্রিটিশ মহিলা বা পুরুষ সদস্য ছিলেন না।   উল্লেখযোগ্য ব্যক্তিত্ব  ভারত স্ত্রী মহামণ্ডলের সাথে সম্পর্কিত উল্লেখযোগ্য মহিলারা হলেন:   কুমুদিনী বসু (১৮৭৩–১৯৪২), কলকাতায় সেক্রেটারি  নাজলি বেগম (১৮৭৪–১৯৬৮), সদস্য  সারলা দেবী চৌধুরানি (১৮৭২–১৯৪৫), প্রতিষ্ঠাতা এবং সেক্রেটারি  সুলতান জাহান, ভোপালের বেগম (১৮৫৮–১৯৩০), সদস্য  রুক্মিনী লক্ষ্মীপতি (১৮৯২–১৯৫১), মাদ্রাসে সেক্রেটারি  কর্নেলিয়া সরাবজি (১৮৬৬–১৯৫৪), সদস্য   রেফারেন্স    বাইরের লিঙ্ক  Women Activists Early Feminists of Colonial India  বিষয়শ্রেণী:ভারতের নারীবাদী সংগঠন বিষয়শ্রেণী:ভারতে শিক্ষা সংস্থা বিষয়শ্রেণী:ভারতে নারী শিক্ষা বিষয়শ্রেণী:১৯১০-এ ভারতে প্রতিষ্ঠিত বিষয়শ্রেণী:১৯১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:প্রয়াগরাজভিত্তিক সংগঠন
উম্মে ফাতেমা নাজমা বেগম (জন্ম ২রা অক্টোবর ১৯৭২) যিনি শিউলি আজাদ নামে পরিচিত, হলেন একজন রাজনীতিবিদ, বাংলাদেশী উদ্যোক্তা এবং সংসদ সদস্য। শিউলি আজাদ একাদশ জাতীয় সংসদে ১২ নং সংরক্ষিত মহিলা আসনে সংসদ সদস্য হিসেবে নির্বাচিত হন।   প্রথম জীবন  শিউলি ব্রাহ্মণবাড়িয়া জেলার সরাইল উপজেলার পশ্চিম কুট্টাপাড়ায় মুসলিম পরিবারে জন্মগ্রহণ করেন। তার বাবা একজন ব্যবসায়ী এবং মা হলেন গৃহিণী।   রাজনীতিক জীবন  তার স্বামীর হত্যাকাণ্ডের পর, শিউলি আজাদ রাজনীতিতে প্রবেশ করেন। তখন সরাইল আওয়ামী লীগ কমিটি ভেঙ্গে দেয়া হয় এবং শিউলি আজাদ উপজেলা ইউনিটের সাধারন সম্পাদক হিসেবে নির্বাচিত হন। তারপরে, শিউলি আজাদ তার শহীদ স্বামীর স্বপ্ন বাস্তবায়নের জন্য কাজ করছেন। আওয়ামী লীগের স্থানীয় নেতৃবৃন্দ ও কর্মীরা শিউলি আজাদের নেতৃত্বে একত্রিত হন।   তথ্যসূত্র   বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:একাদশ জাতীয় সংসদ সদস্য বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
বারসোই জংশন রেলওয়ে স্টেশন ভারতের বিহার রাজ্যের কাটিহার জেলার বারসোই শহরকে পরিষেবা প্রদান করে।   ইতিহাস   আসাম বিহার রাজ্য রেলওয়ে এখনকার বাংলাদেশের পার্বতীপুর থেকে ১৮৮৯ সালে কাটিহার পর্যন্ত প্রশস্ত মিটারগেজ রেলপথ স্থাপন করে।১৯৪৭ সালে ভারত বিভক্তির সাথে সংযোগটি কেটে যায় এবং লাইনটি এখন বাংলাদেশ সীমান্তের কাছে রাধিকাপুর পর্যন্ত চলে।  ১৯৪৮-৫০ সালে, আসাম রেল সংযোগ প্রকল্পের অংশ হিসাবে, ফকিরাগ্রাম - কিশানগঞ্জ সেক্টর বারসোইতে উত্তর পূর্ব রেলওয়ে নেটওয়ার্কের সাথে সংযুক্ত ছিল।  এলাকার রেললাইনগুলো ১৯৬০ এর দশকে রূপান্তরিত হতে থাকে ব্রডগেজে ।    সুযোগ-সুবিধা   বারসোই রেলওয়ে স্টেশনে একটি চার শয্যাবিশিষ্ট অবসর রুম আছে।   তথ্যসূত্র   বিষয়শ্রেণী:কাটিহার জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:বিহারের জংশন রেলওয়ে স্টেশন বিষয়শ্রেণী:১৮৮৯-এ ব্রিটিশ ভারতে প্রতিষ্ঠিত বিষয়শ্রেণী:১৮৮৯-এ ভারতে চালু রেলওয়ে স্টেশন
ধীরেন্দ্রলাল ধর (১২ জানুয়ারি, ১৯১৩ - ২০ সেপ্টেম্বর ১৯৯১) একজন খ্যাতনামা বাঙালি সাহিত্যিক। তিনি শিশুসাহিত্যে তার অবদানের জন্যে ভারতের জাতীয় পুরস্কার পান।   প্রারম্ভিক জীবন  ধীরেন্দ্রলাল কলকাতায় জন্মগ্রহণ করেন। পিতার নাম ছিল অমৃতলাল ধর। আর্য মিশন ইনস্টিটিউশন ও বিদ্যাসাগর কলেজ থেকে শিক্ষা সম্পন্ন করেন। তিনি তিনি কর্পোরেশন টিচার্স ট্রেনিং কলেজ থেকে প্রশিক্ষণ নেন ও শিক্ষকতার কাজে যোগদান করেন। স্বদেশী মনোভাবাপন্ন ধীরেন্দ্রলাল ১৯২৮ খ্রিষ্টাব্দ থেকে ভারতীয় জাতীয় কংগ্রেস দলের সাথে যুক্ত হন। লবণ সত্যাগ্রহতে অংশ নিয়েছিলেন। পরে হিন্দু মহাসভার যুব শাখাতে যোগ দেন।   সাহিত্য  সাহিত্যিক ধীরেন্দ্রলাল গল্প, উপন্যাস, গোয়েন্দা ও এডভেঞ্চার কাহিনী, জীবনী, নাটক, প্রবন্ধ সাহিত্যের প্রায় সমস্ত শাখায় অবদান রেখে গেছেন। তার প্রকাশিত গ্রন্থের সংখ্যা শতাধিক। তার প্রথম প্রকাশিত গ্রন্থ 'মৃত্যুর পশ্চাতে' ১৯৩৪ সালে বের হয়। উল্লেখযোগ্য অন্যান্য রচনাগুলির মধ্যে আছে গল্প হলেও সত্যি, আমার দেশের মানুষ, মহাকালের পূজারী, পশ্চিম দিগন্তে, বিপদের বেড়াজাল, সিপাহী যুদ্ধের কাহিনী, অসি বাজে ঝনঝন, এই দেশেরই মেয়ে, রঙমহল, বাংলার ডাকাত, মহাকাল, এডভেঞ্চার অমনিবাস, নালন্দা থেকে লুম্বিনী ইত্যাদি। তার রচিত বড়দের জন্যে লেখা উপন্যাসগুলির মধ্যে রয়েছে রতিবিলাপ, ঢেউ, আলোর ইশারা, বড়সাহেব, বোমা ও বারুদ। ধীরেন্দ্রলাল ধরের লেখা প্রিয়দর্শী অশোক, নীলকর এলো দেশে, মন্দিরে মন্দিরে ইত্যাদি গ্রন্থ পুরষ্কৃত হয়েছে। তিনি বহু বই ও পত্রিকা সম্পাদনাও করেছেন। শিশুসাহিত্যের জন্যে ১৯৭৯ সালে ভারত সরকার দ্বারা জাতীয় পুরস্কার পান ধীরেন্দ্রলাল।   মৃত্যু  ১৯৯১ সালের ২০ সেপ্টেম্বর মারা যান সাহিত্যিক ধীরেন্দ্রলাল ধর।   তথ্যসূত্র   বিষয়শ্রেণী:বাঙালি শিশুসাহিত্যিক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:বাঙালি লেখক বিষয়শ্রেণী:১৯১৩-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:ভারতীয় শিশুসাহিত্যিক বিষয়শ্রেণী:কলকাতার লেখক বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:বিদ্যাসাগর কলেজের প্রাক্তন শিক্ষার্থী বিষয়শ্রেণী:বাঙালি গোয়েন্দা কাহিনি লেখক
সাফেনা উইমেন্স ডেন্টাল কলেজ ও হাসপাতাল বাংলাদেশের একটি মহিলা ডেন্টাল কলেজ। এটি দেশের প্রথম ও একমাত্র সম্পূর্ণ নারী শিক্ষার্থীদের ডেন্টাল কলেজ, যা ঢাকা বিশ্ববিদ্যালয়-এর অধিভুক্ত এবং বাংলাদেশ মেডিকেল অ্যান্ড ডেন্টাল কাউন্সিল কর্তৃক স্বীকৃত। কলেজটি ২০০৯ সালে প্রতিষ্ঠিত হয় এবং ২০১০ সাল থেকে একাডেমিক কার্যক্রম শুরু করে।   ইতিহাস  কলেজটি প্রতিষ্ঠা করেন জনাব জামিউল হোসেন জামির। নারী শিক্ষা, বিশেষত স্বাস্থ্যসেবায় নারীর অংশগ্রহণ বৃদ্ধির লক্ষ্যে এই ডেন্টাল কলেজ প্রতিষ্ঠিত হয়। ২০১০ সালে প্রথম ব্যাচের শিক্ষার্থীদের ভর্তি শুরু হয়।   একাডেমিক কার্যক্রম  এই কলেজে ৫ বছর মেয়াদী বিডিএস (ব্যাচেলর অফ ডেন্টাল সার্জারি) কোর্স পরিচালিত হয়, যার সঙ্গে এক বছরের ইন্টার্নশিপ অন্তর্ভুক্ত। কোর্সটি ঢাকা বিশ্ববিদ্যালয়ের পাঠ্যক্রম অনুযায়ী পরিচালিত হয়।   অবকাঠামো ও সুযোগ-সুবিধা   সাততলা নিজস্ব ভবন (প্রায় ৬৫,০০০ বর্গফুট)।  আধুনিক ল্যাব: ফিজিওলজি, বায়োকেমিস্ট্রি, প্যাথলজি, মাইক্রোবায়োলজি, প্রোস্থোডন্টিকস ইত্যাদি।  মাল্টিমিডিয়া শ্রেণিকক্ষ, ডিজিটাল লাইব্রেরি, অডিটোরিয়াম, ক্যান্টিন এবং হোস্টেল সুবিধা।  সার্বক্ষণিক নিরাপত্তার জন্য সিসিটিভি ব্যবস্থা।   ফলাফল ও অর্জন    লক্ষ্য ও উদ্দেশ্য    পুরস্কার ও স্বীকৃতি    আরও দেখুন   বাংলাদেশের ডেন্টাল কলেজসমূহের তালিকা  ঢাকা বিশ্ববিদ্যালয়   তথ্যসূত্র   https://saphena.edu.bd/  https://www.ittefaq.com.bd/524204  https://www.dailyjanakantha.com/education/news/236833/  https://www.jagonews24.com/jago-jobs/news/172411  https://www.careermarg.com/college/saphena-womens-dental-college  বিষয়শ্রেণী:বাংলাদেশের ডেন্টাল কলেজ বিষয়শ্রেণী:ঢাকা বিশ্ববিদ্যালয়-অধিভুক্ত প্রতিষ্ঠান বিষয়শ্রেণী:ঢাকার শিক্ষাপ্রতিষ্ঠান
local p = {} local cats = require("মডিউল:ঝড়ের শ্রেণি/শ্রেণিসমূহ").cats  -- Ambiguous color names. This is because the old {[storm colour}} itself is  -- extremely ambiguous. This is also used to override the output of some codes. local colors = { 	-- Basin colors 	["5"] = cats["cat5"].color, 	["4"] = cats["cat4"].color, 	["3"] = cats["cat3"].color, 	["2"] = cats["cat2"].color, 	["1"] = cats["cat1"].color, 	-- Depression 	["d"] = "1591de", 	-- FMS scale 	["a5"] = cats["aus5"].color, 	["a4"] = cats["aus4"].color, 	["a3"] = cats["aus3"].color, 	["a2"] = cats["aus2"].color, 	["a1"] = cats["aus1"].color }  p.colors = colors return p
জাতীয় ভোক্তা-অধিকার সংরক্ষণ অধিদপ্তর একটি আধা-বিচারিক সরকারি সংস্থা যা পণ্য ও পরিষেবার উপর ভোক্তাদের অভিযোগ গ্রহণ ও তা নিষ্পত্তি এবং ভোক্তাদের অধিকার সংরক্ষণ করার অভিলক্ষ্যে কাজ করে থাকে। এর প্রধান সদর দপ্তর ঢাকায় অবস্থিত এবং প্রতিটি বিভাগে এর স্থানীয় দপ্তর রয়েছে।  ইতিহাস  ভোক্তা অধিকার সংরক্ষণ আইন, ২০০৯ এর মাধ্যমে জাতীয় ভোক্তা অধিকার সংরক্ষণ অধিদপ্তর প্রতিষ্ঠা হয়। এই আইনের অধীনে জাতীয় ভোক্তা অধিকার সংরক্ষণ পরিষদ—ও প্রতিষ্ঠা হয়। একজন মহাপরিচালক ভোক্তা অধিকার সংরক্ষণ অধিদপ্তর—এর নেতৃত্ব দেন। ভোক্তাগণ কোনো ব্যবসায়িক প্রতিষ্ঠানের বিরুদ্ধে জাতীয় ভোক্তা অধিকার সংরক্ষণ অধিদপ্তরের নিকট অভিযোগ দায়ের করতে পারেন। অধিদপ্তর তদন্ত করে যদি অভিযোগ প্রমাণিত করতে পারে সেক্ষেত্রে উক্ত প্রতিষ্ঠানের বিরুদ্ধে জরিমানা আরোপ করা হবে এবং জরিমানার ২৫ শতাংশ ভোক্তাকে প্রদান করা হবে। ক্ষতিগ্রস্ত ভোক্তা দায়িত্বপ্রাপ্ত প্রতিষ্ঠানের বিরুদ্ধে অধিদপ্তরের সুব্যক্ত অনুমতি ছাড়া কোনও আইনি ব্যবস্থা নিতে পারে না যা ভোক্তাদের সমর্থনকারী দলের সমালোচনার মুখে পড়ে যে আইন প্রকৃতপক্ষে ভোক্তাদের স্বার্থের বিরুদ্ধে।  তথ্যসূত্র   বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:২০০৯-এ প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের আইন প্রয়োগকারী সংস্থা বিষয়শ্রেণী:বাণিজ্য মন্ত্রণালয় (বাংলাদেশ) বিষয়শ্রেণী:২০০৯-এ প্রতিষ্ঠিত সরকারি সংস্থা বিষয়শ্রেণী:২০০৯-এ বাংলাদেশে প্রতিষ্ঠিত
মাত্তেও পোলিতানো (, ; জন্ম: ৩ আগস্ট ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।  ২০১১ সালে, পোলিতানো ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় চার বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১০ ম্যাচে ৩টি গোল করেছেন।  প্রারম্ভিক জীবন মাত্তেও পোলিতানো ১৯৯৩ সালের ৩রা আগস্ট তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পোলিতানো ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৪ বছরে ১২ ম্যাচে অংশগ্রহণ করে ৩টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল ইতালি  ২০১৮  ২  ১ ২০১৯  ১  ০ ২০২১  ১  ২ ২০২২  ৪  ০ ২০২৩  ২  ০ সর্বমোট  ১০  ৩  তথ্যসূত্র  বহিঃসংযোগ                    বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ইন্টার মিলানের খেলোয়াড় বিষয়শ্রেণী:ইতালীয় ফুটবলার বিষয়শ্রেণী:উনিওনে স্পোর্তিভা সাসসুওলো কালচোর খেলোয়াড় বিষয়শ্রেণী:দেলফিনো পেস্কারা ১৯৩৬-এর খেলোয়াড় বিষয়শ্রেণী:পেরুজা কালচোর খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:ইতালির আন্তর্জাতিক ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। তথ্যসূত্র সংক্রান্ত সমস্যা ছিলো - সমাধান হয়েছে। Ashiq Shawon (আলাপ) ০৮:০৪, ১৪ জুন ২০২৪ (ইউটিসি) মহারাজার দিঘী   – (অপসারণের প্রস্তাবনা দেখুনলগ দেখুন) () সম্পূর্ণ নিবন্ধটি তথ্যসূত্র ছাড়াই রচনা করা হয়েছে। খাঁ শুভেন্দু (আলাপ) ১৮:৪০, ২ জুন ২০২৪ (ইউটিসি)  তথ্যসূত্রের জন্য নিবন্ধ অপসারণের ট্যাগ নয়, বরং তথ্যসূত্র ট্যাগ যুক্ত করুন। - Ashiq Shawon (আলাপ) ০৪:৩০, ৪ জুন ২০২৪ (ইউটিসি)  নিবন্ধে কিছু তথ্যসূত্র যোগ করা হয়েছে।--মাসুম-আল-হাসান (আলাপ) ০৪:২৩, ৯ জুন ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
গোলাম নাফিজ (মৃত্যু ৪ আগস্ট ২০২৪) একজন বাংলাদেশী শিক্ষার্থী ও আন্দোলনকর্মী যে ৪ আগস্ট ২০২৪-এ ছাত্র–জনতার অভ্যুত্থানের অসহযোগ আন্দোলনে নিহত হয়। হাসপাতালে নেওয়ার সময় সে একটি রিকশায় শুয়েছিল। রিকশায় শুয়ে থাকা অবস্থায় তোলা তার ছবিটি তাকে ছাত্র–জনতার অভ্যুত্থানের অন্যতম আলোচিত ব্যক্তিত্বে পরিণত করেছিল। ব্যক্তিগত জীবন নাফিজ গোলাম আহমেদ ও নাসিমা আক্তার দম্পতির দ্বিতীয় সন্তান ছিল। সে তার দুই ভাইয়ের মধ্যে কনিষ্ঠতম ছিল। সে তার পরিবারের সঙ্গে ঢাকার মহাখালীতে বসবাস করত। নাফিজ বনানী বিদ্যানিকেতন স্কুল অ্যান্ড কলেজ থেকে তার সেকেন্ডারি স্কুল সার্টিফিকেট (এসএসসি) পরীক্ষা উত্তীর্ণ হয়। এরপর সে নৌবাহিনী কলেজ, ঢাকায় একাদশ শ্রেণিতে ভর্তি হয়, কিন্তু কোনোদিন কলেজে যেতে পারে নি।  অসহযোগ আন্দোলন ও মৃত্যু   নাফিজ ২০২৪-এর কোটা সংস্কার আন্দোলনে সক্রিয়ভাবে জড়িত ছিল। অসহযোগ আন্দোলনের প্রথমদিন, আন্দোলনে অংশ নিতে নাফিজ তার বন্ধুদের সঙ্গে নিয়ে ফার্মগেট–খামারবাড়ি এলাকায় যায়। স্থানীয় সময় বিকাল ৪.৩০ টার দিকে, ফার্মগেট চৌরাস্তায় সে পুলিশের গুলিতে গুলিবিদ্ধ হয়। গুলিবিদ্ধ হওয়ার পর, তার সহ-আন্দোলনকারীরা তাকে একটি রিকশায় তুলে দেয় যেটি তাকে নিকটতম হাসপাতালে নেওয়ার চেষ্টা করে। রিকশাচালক নূর মোহাম্মদের মতে, সে তখন অচেতন ছিল এবং তখনও জীবিত ছিল। কিন্তু ছাত্রলীগের নেতাকর্মীরা রিকশাটিকে রাস্তায় বাঁধা দেয়, যার ফলে তাকে হাসপাতালে নিতে বিলম্ব হয়। হাসপাতালে পৌঁছানোর পর চিকিৎসক নাফিজকে মৃত ঘোষণা করেন। হাসপাতালে যাওয়ার পথে, দৈনিক মানবজমিনের চিত্রসাংবাদিক জীবন আহমেদ নাফিজের একটি স্মরণীয় ছবি ধারণ করেন, যেখানে তাকে বাংলাদেশের পতাকা মাথার চারপাশে বাঁধা, রিকশার পাদানিতে শোয়া এবং বাহু ও পা ছড়িয়ে পড়ে থাকা অবস্থায় দেখা যায়। ছবিটি সামাজিক যোগাযোগ মাধ্যমে বেশ ভাইরাল হয় এবং পরদিন মানবজমিন-এর প্রথম পৃষ্ঠায় ছাপা হয়। তার পিতা সারারাত ধরে তাকে হাসপাতাল থেকে হাসপাতালে খুঁজে বেড়ান, কেবলমাত্র পরদিনই শহীদ সোহরাওয়ার্দী মেডিকেল কলেজ হাসপাতালের মর্গে তার ছেলের মরদেহ খুঁজে পান।   স্মৃতি  thumb|রিকশায় বহনরত নাফিজের একটি গ্রাফিতি thumb|নৌবাহিনী কলেজ, ঢাকা-এর একটি অনুষ্ঠানে নাফিজের স্মরণে টাঙানো একটি ব্যানার ১৯ আগস্ট ২০২৪ তারিখে, অন্তর্বর্তী সরকারের দুইজন উপদেষ্টা ও বৈষম্যবিরোধী ছাত্র আন্দোলনের অন্যতম দুইজন সমন্বয়ক নাহিদ ইসলাম ও আসিফ মাহমুদ সজীব ভূঁইয়া নাফিজের বাড়ি পরিদর্শন করেন এবং নাফিজের পিতামাতার প্রতি সান্ত্বনা জানান। বনানী বিদ্যানিকেতন স্কুল অ্যান্ড কলেজ তাঁদের একটি ভবনের নাম নাফিজের নামে নামকরণ করেছে। নাফিজকে বহন করা রিকশাটি পরবর্তীতে জুলাই গণঅভ্যুত্থান স্মৃতি জাদুঘরে দান করা হয় এবং রিকশাচালক নূর মোহাম্মদকে তার দুঃসাহসিক ভূমিকার জন্য অন্তর্বর্তীকালীন সরকার কর্তৃক অর্থনৈতিক সহায়তার আশ্বাস প্রদান করা হয়।  আরও দেখুন জুলাই গণহত্যা জুলাই গণহত্যায় নিহতদের তালিকা আবু সাঈদ মীর মুগ্ধ উৎস  বিষয়শ্রেণী:২০২৪-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:বাংলাদেশী সক্রিয় কর্মী বিষয়শ্রেণী:বাংলাদেশে কোটা সংস্কার আন্দোলন বিষয়শ্রেণী:ছাত্র–জনতার অভ্যুত্থানে নিহত ব্যক্তি
ডেভিড হেয়ম্যান (ইংরেজিতে: David Jonathan Heyman; জন্ম ২৬ জুলাই, ১৯৬১) একজন ইংরেজ চলচ্চিত্র নির্মাতা এবং হেয়ডে ফিল্মস নামক চলচ্চিত্র নির্মাতা প্রতিষ্ঠানের কর্ণধার। ১৯৯৯ সালে হেয়ম্যান হ্যারি পটার-এর চলচ্চিত্ররূপ দেবার স্বত্ব পান, পরবর্তীতে তিনি হ্যারি পটার সিরিজের আটটি চলচ্চিত্র নির্মাণ করেন। গ্র্যাভিটি চলচ্চিত্রের জন্যে ২০১৩ সালে তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের জন্য মনোনীত হন। হ্যারি পটার অ্যান্ড দ্য প্রিজনার অব আজকাবান-এর পর আলফোনসো কুয়ারোনের সাথে হেয়ম্যানের যৌথভাবে নির্মিত দ্বিতীয় চলচ্চিত্র এটি।  তথ্যসূত্র  বহিঃসংযোগ         দ্য বয় ইন দ্য স্ট্রাইপড পাজামাস এবং হ্যারি পটার অ্যান্ড দ্য হাফ ব্লাড প্রিন্স চলচ্চিত্র সম্পর্কে হেয়ম্যানের সাক্ষাৎকার Boy in the Striped Pajamas Interview & Biographies ফিল্ম জার্নাল ইন্টারন্যাশনাল: ডেভিড হেয়ম্যানের সাক্ষাৎকার Daily Mail Rose Uniacke Interview Interview with David Heyman about the Harry Potter series, Harry Potter and the Deathly Hallows, and his projects after the Harry Potter films end  (Direct audio link to the interview)  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান বংশোদ্ভূত ইংরেজ ব্যক্তি বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:জার্মান-ইহুদি বংশোদ্ভূত ব্রিটিশ ব্যক্তি বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডনের ব্যবসায়ী বিষয়শ্রেণী:ইংরেজ বংশোদ্ভূত ব্রিটিশ বিষয়শ্রেণী:গোল্ডেন গ্লোব পুরস্কার বিজয়ী প্রযোজক
থাম্ব|300px|নেপালি রাজকীয় পরিবারের এক সেনাপতি (হলুদ পোশাক পরিহিত) দ্বারা ইংরেজ সৈন্যরা আক্রান্ত হচ্ছে, পেছনে কালো পোশাক পরিহিত সাধারণ নেপালি সৈন্যদের ইংরেজদের হত্যা করতে দেখা যাচ্ছে ১৮১৪ থেকে ১৮১৬ অবধি ব্রিটিশ-নেপাল যুদ্ধ (গোর্খা যুদ্ধ) তৎকালীন নেপাল রাজ্য (বর্তমান ফেডারেল ডেমোক্রেটিক রিপাবলিক স্টেট অব নেপাল) এবং ব্রিটিশ ইস্ট ইন্ডিয়া কোম্পানির মধ্যে ছিল। এর ফলে সুগৌলির চুক্তি হয় এবং নেপালকে তার এক-তৃতীয়াংশ অঞ্চলটি ব্রিটিশ সরকারকে দিতে হয়েছিল। এই যুদ্ধ থেকে ইংরেজ রাজ্যে অমর সিংহ থাপা, বলভদ্র কুণওয়ার এবং ভক্তি থাপাকে নিয়ে শৌর্য, বীরত্ব ও দেশপ্রেমের গল্প প্রচলিত হয়েছিলো।  শতাব্দী ধরে কাঠমান্ডু উপত্যকার তিনটি রাজ্য। কাঠমান্ডু, পাটন এবং ভাদগাঁও (বর্তমানে ভক্তপুর জেলা) বাহ্যিক হুমকি বুঝতে না পেরে নিজেদের মধ্যে লড়াই চালিয়ে যায় এই সংকীর্ণতার কারণে, ১৭৬৯ সালে, এই কাঠমান্ডু উপত্যকাটি গোর্খার রাজা পৃথ্বিনারায়ণ শাহ দ্বারা আক্রমণ ও দখল করা হয়েছিল এবং ফলস্বরূপ, বর্তমান নেপাল দেশটি প্রতিষ্ঠিত হয়েছিল।  ১৭৬৭ সালে, সেখানকার রাজারা ব্রিটিশ সাম্রাজ্যের বিরুদ্ধে লড়াই করার জন্য গুর্খা রাজ্যের সাহায্য চেয়েছিলেন। ক্যাপ্টেন কিন-লোকের নেতৃত্বে ২৫০০ সৈন্যকে অপ্রস্তুত যুদ্ধের জন্য প্রেরণ করা হয়েছিল আক্রমণটি বিপর্যয়কর ছিল, দুর্বল ব্রিটিশ সেনাবাহিনীর গুর্খা সেনাবাহিনী সহজেই জয়লাভ করেছিল। কাঠমান্ডু উপত্যকার এই বিজয়ের পরে গোর্খা শাসন পুরো অঞ্চলটির জন্য অন্যান্য অঞ্চলের জন্য একটি বিস্ফোরক শুরু করেছিল। গুরখা সেনাবাহিনী ১৭৭৩ সালে পূর্ব নেপাল দখল করে এবং ১৮৮৮ সালে সিকিমের পশ্চিম অংশ দখল করে। ১৭৯০ সালে মহাকালী নদীতে পশ্চিম দিকে নিয়ে যাওয়া হয়েছিল। এর পরে, সুদূর পশ্চিম কুমাও অঞ্চল এবং এর রাজধানী আলমোরা সহ গোর্খা রাজ্যে একীভূত হয়েছিলো।   তথ্যসূত্র    বহিঃসংযোগ    নেপালের ইতিহাস  ইংরেজ নেপাল যুদ্ধ  ভারত-নেপাল সীমান্ত; তারাই এলাকা  সুগৌলি চুক্তি  বিষয়শ্রেণী:নেপালের ইতিহাস বিষয়শ্রেণী:উত্তরাখণ্ডের ইতিহাস বিষয়শ্রেণী:নেপাল জড়িত যুদ্ধ বিষয়শ্রেণী:গোর্খা বিষয়শ্রেণী:১৮১০-এর দশকে এশিয়া
জ্বা-রা-বা-স্কাল-ল্দান-য়ে-শেস-সেং-গে () (১১৬৮-১২০৭) একজন তিব্বতী কাগ্যু পণ্ডিত ছিলেন।   প্রথম জীবন   জ্বা-রা-বা-স্কাল-ল্দান-য়ে-শেস-সেং-গে তিব্বতের ব্রহ্মপুত্র উপত্যকায় অবস্থিত মোন-'গার () নামক স্থানে ১১১০ খ্রিষ্টাব্দে জন্মগ্রহণ করেন। প্রথম জীবনে তিনি ছাগল চরাতেন। এই সময় তিনি বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর সংস্পর্শে আসেন ও তার নিকট হতে শিক্ষা লাভ করেন।   পরবর্তী জীবন   তিনি গ্রা-রাব্স ( নামক স্থানে জ্বা-রা বৌদ্ধবিহার স্থাপন করেন। তার শিষ্য গ্যা'-ব্জাং-ছোস-র্জে-ছোস-ক্যি-স্মোন-লাম পরবর্তীকালে গ্যা'-ব্জাং-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করলেও অনেক ঐতিহাসিক জ্বা-রা-বা-স্কাল-ল্দান-য়ে-শেস-সেং-গেকে এর প্রতিষ্ঠাতা হিসেবে উল্লেখ করেন।   তথ্যসূত্র    আরো পড়ুন    Roerich, George, trans. 1996. The Blue Annals. 2nd ed. Delhi: Motilal Banarsidas, pp. 652–3.  বিষয়শ্রেণী:১১৬৮-এ জন্ম বিষয়শ্রেণী:১২০৭-এ মৃত্যু বিষয়শ্রেণী:কাগ্যু
পালপাড়া হল পশ্চিমবঙ্গের পূর্ব মেদিনীপুর জেলার একটি গ্রাম। এই গ্রামটি উক্ত জেলার এগরা মহকুমার অন্তর্গত পটাশপুর ১ সমষ্টি উন্নয়ন ব্লকে অবস্থিত।  জনপরিসংখ্যান ২০১১ সালের জনগণনা অনুসারে, পালপাড়া সামগ্রিক জনসংখ্যা ৭,০০৭। এর মধ্যে ৩,৫৫৩ (৫১%) জন পুরুষ ও ৩,৪৪৮ (৪৯%) মহিলা। ৮৮৯ জনের বয়স ৬ বছরের কম। পালপাড়ায় মোট সাক্ষর জনসংখ্যা ৫,১৩৫ (৬ বছরের বেশি বয়সীদের সামগ্রিক জনসংখ্যার ৮৩.৯৩%)।  পরিবহণ ব্যবস্থা এগরা-পটাশপুর-অমরশি-ভগবানপুর-বাজকুল সড়ক পালপাড়ার উপর দিয়ে গিয়েছে।Google maps  শিক্ষাব্যবস্থা ১৯৬৪ সালে পালপাড়ায় যোগদা সৎসঙ্গ পালপাড়া মহাবিদ্যালয় প্রতিষ্ঠিত হয়। এই কলেজটি বর্তমানে বিদ্যাসাগর বিশ্ববিদ্যালয় কর্তৃক অনুমোদিত। এখানে বিজ্ঞান ও কলা বিভাগে বিভিন্ন পাঠক্রম ও বি.এড. পাঠক্রম চালু রয়েছে। জনার্দন সাহু এই কলেজ প্রতিষ্ঠায় প্রভূত অর্থ দান করেন।  তথ্যসূত্র  বিষয়শ্রেণী:পূর্ব মেদিনীপুর জেলার গ্রাম
thumb|চিচিঙ্গা চিচিঙ্গা বা কইডা বা দুধকুুুশি বা মধুকুশি বা কুশি বা হইডা () (বৈজ্ঞানিক নাম: Trichosanthes cucumerina) হচ্ছে ঝিঙের মতো কিন্তু আরও লম্বা বা কখনও সাপের মত পেঁচানো, অপেক্ষাকৃত নরম সবজি। এটি ঝিঙে, লাউ, শশা, কুমড়ো ইত্যাদির মতই কিউকারবিটেসি পরিবারের সদস্য।  thumb|ঢাকার বাজারে চিচিঙ্গা  বিবরণ চিচিঙ্গা গাছের পাতা ২৫ সেমি পর্যন্ত লম্বা হয়ে থাকে। ফুলগুলি উষ্ণ, সাদা আঁশ নিয়ে রাতে পাপড়ি মেলে , পাপড়িগুলি বন্ধ হয়ে যাওয়ার সময় চুলের মতো সাদা আঁশ গুলো কিছুটা মুটিয়ে আসে, তবে রাতের বেলা সাদা রেখার কারণে নীল রঙের ফলগুলো দেখা যায় (নিচের গ্যালারীতে ফটো দেখুন)। চিচিঙ্গা ফল ২০০ সেন্টিমিটার পর্যন্ত লম্বা হতে পারে। পেকে গেলে  লাল বর্ণ ধারণ করে এবং বীজ সংগ্রহ করা যায়। এদের একটি জাত হলো জাপানি চিচিঙ্গা। এটি কিছুটা গোলাকৃতির হয় এবং  ৭ সেন্টিমিটার পর্যন্ত বৃত্তাকার হয়। চট্টগ্রামে এটিকে হইডা ও গোপালগঞ্জে কুশি নামে ডাকা হয়।  ব্যবহার সাধারণ নাম "Snake gourd (সর্প লাউ)" বা "চিচিঙ্গা" সংকীর্ণ, বাঁকা, দীর্ঘায়িত ফলকে বোঝায়। নরম চামড়াযুক্ত অপরিপক্ক ফল দৈর্ঘ্যে ১৫০ সেমি (৬৯ ইঞ্চি) পর্যন্ত বড় হতে পারে। এটি নরম, কোমল, কিছুটা মিউজিলিনাস মাংসবিশিষ্ট ঝিংগা এবং লাউয়ের মতো। এটি দক্ষিণ এশিয়া এবং দক্ষিণ-পূর্ব এশিয়ার রান্নায় জনপ্রিয় এবং বর্তমানে আফ্রিকার কয়েকটি বাড়ির বাগানে জন্মে। চাষের সময় কিছু,অপরিপক্ক ফলটির একটি অপ্রীতিকর গন্ধ এবং খানিকটা তেতো স্বাদ থাকে, উভয়ই রান্নার পর দূর হয়ে যায়।   পুষ্টিগুণ  প্রতি ১০০ গ্রাম কইডা বা চিচিঙ্গা বা হইডায় পুষ্টির তথ্যগুলি নিম্নরূপ:   ক্যালোরি 86.2 কিলোক্যালরি  ম্যাক্রোনিউট্রিয়েন্টস: মোট ফ্যাট 3.9 গ্রাম  স্যাচুরেটেড ফ্যাট 0.5 গ্রাম  মোট কার্বোহাইড্রেট 12.5 গ্রাম  খাদ্যতালিকাগত ফাইবার 0.6 গ্রাম  প্রোটিন 2.0 গ্রাম  কোলেস্টেরল 0.0 মিলিগ্রাম  সোডিয়াম 33.0 মিলিগ্রাম  পটাশিয়াম 359.1 মিগ্রা  মাইক্রোনিউট্রিয়েন্টস: ভিটামিন: ভিটামিন এ 9.8%  ভিটামিন বি৬ ১১.৩%  ভিটামিন সি 30.5%  ভিটামিন ই 1.1%  খনিজ পদার্থ: ক্যালসিয়াম 5.1%  ম্যাগনেসিয়াম 6.7%  ফসফরাস 5.0%  দস্তা 7.2%  আয়রন 5.7%  ম্যাঙ্গানিজ 12.5%  আয়োডিন 5.9%  চিত্রশালা  তথ্যসূত্র  বহিঃসংযোগ  Trichosanthes cucumerina Linn. improves glucose tolerance and tissue glycogen in non insulin dependent diabetes mellitus induced rats   বিষয়শ্রেণী:সবজি বিষয়শ্রেণী:বাংলাদেশের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:ফলমূল সবজি বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:চীনের উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:ভোজ্য উদ্ভিদ
কর্নেল উইলিয়াম পিনি (৪ জুলাই ১৮০৬ - ৩০ মে ১৮৯৮)  ছিলেন একজন ব্রিটিশ উদারপন্থী এবং হুইগ রাজনীতিবিদ এবং সামরিক কর্মকর্তা।  পিনি সমারসেটের সোমার্টনে জন্মগ্রহণ করেন। তিনি ছিলেন জন ফ্রেডেরিক পিনি এবং উইলিয়াম ডিকিনসনের কন্যা ফ্রান্সেস নি ডিকিনসনের পুত্র। তিনি অবিবাহিত অবস্থায় মারা যান।Pinney, Keith (20 July 2000). "William PINNEY". Pinney Family. Retrieved 19 May 2018.  পিনি ১৮৩২ সালের সাধারণ নির্বাচনে লাইম রেজিসের হয়ে প্রথমবারের মতো হুইগ এমপি নির্বাচিত হন এবং ১৮৪২ সাল পর্যন্ত এই আসনে অধিষ্ঠিত ছিলেন, যখন তিনি, তার এজেন্ট, বন্ধুবান্ধব এবং দলগুলি ঘুষ, চিকিৎসা এবং অন্যান্য দুর্নীতির কারণে তাকে ক্ষমতাচ্যুত করেন।  ১৮৪৭ সালে উইলিয়াম গোর-ল্যাংটনের মৃত্যুর কারণে সংঘটিত উপ-নির্বাচনে তিনি পূর্ব সমারসেটের সংসদে ফিরে আসেন এবং ১৮৫২ সাল পর্যন্ত এই আসনে অধিষ্ঠিত ছিলেন, যখন তিনি আবার লাইম রেজিসের বিরুদ্ধে সফলভাবে প্রতিদ্বন্দ্বিতা করার জন্য পদত্যাগ করেন। এরপর তিনি ১৮৬৫ সাল পর্যন্ত এই আসনে অধিষ্ঠিত ছিলেন, যখন তিনি পদত্যাগ করেন।Craig, F. W. S., ed. (1977). British Parliamentary Election Results 1832-1885 (e-book) (1st ed.). London: Macmillan Press. ISBN 978-1-349-02349-3.  ১৮৬৮ সালে, পিনি আবারও পূর্ব সমারসেটের হয়ে প্রতিদ্বন্দ্বিতা করেছিলেন, কিন্তু চারজন প্রার্থীর মধ্যে ভোটের শেষে ছিলেন।Craig, F. W. S., ed. (1977). British Parliamentary Election Results 1832-1885 (e-book) (1st ed.). London: Macmillan Press. ISBN 978-1-349-02349-3.  পিনি ১৮৫০ সালের ১৮ জানুয়ারি থেকে দ্বিতীয় সমারসেট মিলিশিয়ার কর্নেলও ছিলেন।Pinney, Keith (20 July 2000). "William PINNEY". Pinney Family. Retrieved 19 May 2018.   তথ্যসূত্র    বহিঃসংযোগ     বিষয়শ্রেণী:১৮৯৮-এ মৃত্যু বিষয়শ্রেণী:১৮০৬-এ জন্ম বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:লাইম রেজিসের যুক্তরাজ্যের সংসদ সদস্য বিষয়শ্রেণী:সমারসেটের সামরিক ব্যক্তি
নেত্রকোণা মেডিকেল কলেজ বাংলাদেশের ময়মনসিংহ বিভাগে নেত্রকোনা জেলায় অবস্থিত একটি রাষ্ট্রায়ত্ত চিকিৎসা শিক্ষা প্রতিষ্ঠান। এটি ২০১৮ সালে প্রতিষ্ঠিত হয়। ঢাকা বিশ্ববিদ্যালয়ের চিকিৎসা অনুষদের অন্তর্ভুক্ত এই মেডিকেল কলেজটি ২০১৯ সালের ১০ জানুয়ারি ৫০ জন শিক্ষার্থী নিয়ে যাত্রা শুরু করে। বর্তমানে নেত্রকোনা সদর হাসপাতালে প্রতিষ্ঠানটির অস্থায়ী ক্যাম্পাস অবস্থিত। নেত্রকোনা বিশ্ববিদ্যালয়ের পার্শ্ববর্তী প্রায় পঞ্চাশ একর এলাকা নিয়ে স্থায়ী ক্যাম্পাস স্থাপনের কার্যক্রম চলমান আছে।  তথ্যসূত্র  বিষয়শ্রেণী:বাংলাদেশের সরকারি মেডিকেল কলেজ বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান  বিষয়শ্রেণী:নেত্রকোণা জেলা